नीतू कपूर ने शेयर की 'चिंटू' की ऐसी तस्वीर, फोटो देख खुद बेटी भी नहीं रोक पाई अपनी हंसी  
नीतू कपूर ने शेयर की ऋषि कपूर की फनी और क्यूट फोटो
फोटो देख खुद ऋषि कपूर की बेटी भी नहीं रोक पाई अपनी हंसी
ऋषि कपूर की फोटो सोशल मीडिया पर हुई वायरल
सोशल मीडिया पर फेस ऐप चैलेंज की धूम मची हुई है. इस चैलेंज ने बॉलीवुड में भी अपना खूब धमाल मचाया हुआ है. अब इस चैलेंज ने बॉलीवुड एक्ट्रेस नीतू कपूर (Neetu Kapoor) को भी खूब प्रभावित किया है और ऐसे में ही उन्होंने अपने पति ऋषि कपूर (Rishi Kapoor) की एक फोटो सोशल मीडिया पर शेयर की है. सोशल मीडिया पर छाई हुई ऋषि कपूर (Rishi Kapoor) की यह फोटो देखने में फनी के साथ ही काफी क्यूट भी है. दरअसल, नीतू कपूर के इंस्टाग्राम एकाउंट से शेयर हुई इस फोटो में एक तरफ ऋषि कपूर (Rishi Kapoor) की बचपन की तस्वीर, तो दूसरी और उनकी हाल की फोटो लगी हुई है. 
This pic proves Faceapp is so exaggerated 
A post shared by  neetu Kapoor. Fightingfyt (@neetu54) on Jul 24, 2019 at 6:56am PDT

नीतू कपूर (Neetu Kapoor) ने ऋषि कपूर (Rishi Kapoor) की इस फोटो को सोशल मीडिया पर शेयर करते हुए लिखा, "यह फोटो साबित करती है कि फेस ऐप बहुत बढ़ा-चढ़ा कर दिखाता है." ऋषि कपूर की इस फोटो पर उनकी बेटी रिद्धिमा कपूर ने भी हंसते हुए अपना रिएक्शन दिया है.
बता दें कि फेस ऐप चैलेंज का क्रेज आजकल हर किसी को चढ़ा हुआ है. कुछ दिन पहले बॉलीवुड एक्टर वरुण धवन और अर्जुन कपूर ने भी इस चैलेंज के तहत अपनी फोटो सोशल मीडिया पर शेयर की थी, जिसमें वह दोनों 60 साल के होने के बावजूद काफी कूल लग रहे थे. 
Always a pleasure spending time with Anupam he has been a great support all thru
A post shared by  neetu Kapoor. Fightingfyt (@neetu54) on Jul 19, 2019 at 7:05am PDT
वहीं बॉलीवुड के दिग्गज ऋषि कपूर (Rishi Kapoor) की बात करें तो वह पिछले साल सितबंर से ही अपने इलाज के लिए पत्नी नीतू कपूर (Neetu Kapoor) के साथ न्यूयॉर्क में मौजूद हैं. हालांकि, अब वह पूरी तरह से ठीक हो चुके हैं और जल्द ही भारत वापस लौटने वाले हैं. न्यूयॉर्क में रहने के बावजूद दोनों सोशल मीडिया पर काफी एक्टिव रहते हैं और अपनी गतिविधियां शेयर करते हैं. हाल ही में उनसे मिलने बॉलीवुड एक्टर अनुपम खेर न्यूयॉर्क पहुंचे थे, जिनकी कई फोटो सोशल मीडिया पर भी छाई हुई थी.